कुछ देर बाद बुझ गई, 159 पैसेंजर लेकर नेपाल से दुबई जा रहा था विमान
Fly Dubai plane catches fire after take-off from Kathmandu, प्लेन में पक्षी टकराने के बाद आग लगी
नेपाल से दुबई जा रहे एक प्लेन में सोमवार को उड़ान भरने के कुछ ही देर बाद बर्ड हिट की वजह से आग लग गई। इसके बाद एयरपोर्ट को खबर दी गई कि क्रू मेंबर्स ने प्लेन की इमरजेंसी लैंडिंग कराने का फैसला लिया है। हालांकि थोड़ी देर बाद क्रू मेंबर्स ने बताया कि आग बुझ गई है, सिस्टम भी ठीक से काम कर रहा है। फिर प्लेन वापस दुबई के लिए रवाना हो गया। विमान में क्रू मेंबर्स समेत 159 लोग सवार थे।
टेक ऑफ के कुछ मिनट बाद ही लगी आग
मीडिया रिपोर्ट्स के मुताबिक फ्लाई दुबई के प्लेन FZ576 ने नेपाल के काठमांडू स्थित त्रिभुवन इंटरनेशनल एयरपोर्ट से रात 9:21 बजे उड़ान भरी थी। टेक ऑफ के कुछ ही मिनट बाद विमान में आग लग गई। तुरंत एयरपोर्ट को मामले की खबर दी गई और कहा गया कि क्रू मेंबर्स ने प्लेन की इमरजेंसी लैंडिंग का फैसला लिया है। जानकारी मिलने के बाद एयरपोर्ट पर दमकल की गाड़ियों को अलर्ट पर रखा गया था।
इसके बाद क्रू-मेंबर्स ने प्लेन की इमरजेंसी लैंडिंग कराने की कोशिश शुरू कर दी। हालांकि कुछ देर बाद क्रू-मेंबर्स ने एयरपोर्ट को बताया कि प्लेन का सिस्टम अच्छे से काम कर रहा है। इसलिए वे विमान की इमरजेंसी लैंडिंग नहीं कराएंगे।
रात 11 बजे फ्लाई दुबई एयरलाइंस के प्रवक्ता ने रात भी इसकी पुष्टि कर दी। उन्होंने बताया कि फ्लाइट की इमरजेंसी लैंडिंग नहीं कराई गई है। विमान की उड़ान जारी रहेगी, वह स्थानीय समय के अनुसार 12:14 बजे दुबई पहुंचेगी। फ्लाइट में 50 नेपाली यात्रियों समेत 169 लोग सवार थे।
प्लेन में बर्ड हिट की ये खबरें भी पढ़ें...
अमेरिका में प्लेन से टकराया पक्षी, इंजन में आग लगी
अमेरिकन एयरलाइंस की फ्लाइट से एक पक्षी टकरा गया। इसके बाद प्लेन के इंजन में आग लग गई। करीब 20 मिनट तक ये उड़ता रहा, जिसके बाद ओहायो में इसकी इमरजेंसी लैंडिंग करवाई गई। घटना अमेरिकी समय के मुताबिक, 23 अप्रैल की सुबह की है। इसका वीडियो अब सामने आया है। इसमें आग और काला धुआं दिखाई दे रहा है। पढ़ें पूरी खबर...